b"\n_START_ARTICLE_\nPa\xc3\xafsos Baixos espanyols\n_START_SECTION_\nHist\xc3\xb2ria\n_START_PARAGRAPH_\nLa divisi\xc3\xb3 de fet de les Disset Prov\xc3\xadncies en dues parts comen\xc3\xa7ara despr\xc3\xa9s del setge i de la caiguda d'Anvers l'any 1585. Des de 1581, l'altra part de les Disset Prov\xc3\xadncies es dir\xc3\xa0 Rep\xc3\xbablica de les Set Prov\xc3\xadncies Unides i declarar\xc3\xa0 la independ\xc3\xa8ncia d'Espanya. La Rep\xc3\xbablica va ocupar parts importants del territori atorgat a Espanya  durant la guerra dels Vuitanta Anys. Aquestes zones, anomenades Terres de la Generalitat (aproximadament la zona entre els rius Mosa i Rin i la frontera belgo-neerlandesa actual) servien de zona de contenci\xc3\xb3 contra l'ex\xc3\xa8rcit espanyol._NEWLINE_Fruit de la guerra amb Anglaterra, les Prov\xc3\xadncies Unides s'uniren a la Triple Alian\xc3\xa7a, amb Anglaterra i Su\xc3\xa8cia, el 1668. Llu\xc3\xads XIV de Fran\xc3\xa7a es sent\xc3\xad tra\xc3\xaft pels neerlandesos, que havien estat aliats durant un segle. i Fran\xc3\xa7a conquer\xc3\xad f\xc3\xa0cilment una part del comtat Flandes, que van ser annexades definitivament per Fran\xc3\xa7a despr\xc3\xa9s del Tractat d'Aquisgr\xc3\xa0 del 1668. _NEWLINE_El territori va romandre sota dominaci\xc3\xb3 espanyola fins al Tractat d'Utrecht de 1713, quan tornar\xc3\xa0 a la branca austr\xc3\xadaca dels Habsburg. Des del 1713 es parlar\xc3\xa0 doncs dels Pa\xc3\xafsos Baixos austr\xc3\xadacs. El 1795, Fran\xc3\xa7a va annexionar-les.\n_START_SECTION_\nGeografia\n_START_PARAGRAPH_\nAquestes prov\xc3\xadncies van romandre espanyoles: els comtats d'Artois, de Flandes, de Namur, d'Hainaut, el marquesat d'Antwerpen, la senyoria de Mechelen i els ducats de Brabant, Limburg i Luxemburg. Durant les guerres, les fronteres septentrionals amb la Rep\xc3\xbablica i les fronteres meridionals amb Fran\xc3\xa7a van canviar for\xc3\xa7a._NEWLINE_El principat de Lieja mai no va pert\xc3\xa0nyer als Pa\xc3\xafsos Baixos espanyols (en verd al mapa hist\xc3\xb2ric de l'esquerra) i va romandre independent fins al 1795."